ai4bharat/Pralekha huggingface dataset:
நித்தி ஆயோக்
112 மாவட்டங்களில், கொவிட் பாதுகாப்புத் திட்டம்: நிதி ஆயோக் மற்றும் பிரமல் அறக்கட்டளை தொடக்கம்
அறிகுறியற்ற மற்றும் மிதமான கொவிட் பாதிப்புள்ள நோயாளிகளுக்கு, வீட்டுக்குச் சென்று பராமரிப்பு உதவிகளை அளிப்பதில் மாவட்ட நிர்வாகத்துக்கு உதவ ‘சுரக்ஷித் ஹம் சுரக்ஷித் தும்’ (எங்களுக்கும் பாதுகாப்பு, உங்களுக்கும் பாதுகாப்பு’ என்ற திட்டத்தை 112 இலக்கு மாவட்டங்களில் நிதி ஆயோக் மற்றும் பிரமல் அறக்கட்டளை இன்று தொடங்கியது.
மாவட்ட நிர்வாகத்துடன் கூட்டாக மேற்கொள்ளப்படும் இந்த திட்டத்தில் உள்ளூர் தலைவர்கள், தன்னார்வ அமைப்புகள் மற்றும் தொண்டர்கள், ஆகியோர் இணைந்து இலக்கு மாவட்டங்களில் எழும் கொவிட் தொடர்பான பிரச்னைகளில் கவனம் செலுத்துவர்.
இந்த கொவிட் பாதுகாப்புத் திட்டம் மாவட்ட ஆட்சியர் தலைமையில், 1000 உள்ளூர் தொண்டு நிறுவனங்களுடன் இணைந்து ஒரு லட்சம் தொண்டர்களுக்கு, தொலைபேசி மூலம் கொவிட் நோயாளிகளுடன் இணைப்பில் இருப்பது குறித்து பயிற்சி அளிக்கும். தொண்டு நிறுவனங்கள் மற்றும் தொண்டர்களுக்கு பயிற்சி அளிப்பதில் உதவ, பிரமல் அறக்கட்டளை மாவட்ட ஆட்சியர்களுடன் இணைந்து பணியாற்றும்.
இந்தத் திட்டம் தொடக்கம் குறித்து நிதி ஆயோக் தலைவர் திரு அபிதாப்காந்த் ‘‘இலக்கு மாவட்டங்களில் நீடிக்கும் கொவிட் பாதிப்புக்கு தீர்வு காண்பதில், ஏழைகளின் தேவைகளுக்கு உதவி அளிப்பதில் இத்திட்டம் குறிப்பிடத்தக்க நடவடிக்கை’ என்றார்.
வீட்டு தனிமையில் இருக்கும் 70 சதவீத கொவிட் நோயாளிகளை நிர்வகிப்பதில், இந்த நடவடிக்கை முக்கிய பங்கு வகிக்கும் மற்றும் மாவட்ட மருத்துவமனைகளின் நெருக்கடியைக் குறைப்பதோடு, மக்களிடையே பரவும் அச்சத்தைத் தடுக்கும்.
மேலும், ஆக்ஸிஜன் செறிவூட்டிகளை சரியாகப் பயன்படுத்துவது குறித்தும் மக்களுக்கு இத்திட்டத்தின் பயிற்சியாளர்கள் கற்றுக் கொடுப்பர்.
இத்திட்டத்தின் கீழ் தொண்டு நிறுவனங்கள், தன்னார்வ தொண்டர்களைத் திரட்டி, கொவிட் பாதிப்பு பகுதிகளில் மத்திய சுகாதார அமைச்சகத்தின் வழிகாட்டுதல்படி வீட்டில் இருக்கும் கொவிட் நோயாளிகளுக்குத் தேவையான உதவிகளை வழங்கும். கொரோனாவால் பாதிக்கப்பட்ட 20 குடும்பங்களில், பராமரிப்பாளர்களுக்கு கொவிட் தடுப்பு நடவடிக்கைகளை பின்பற்றுவது, உளவியல் ஆதரவு அளிப்பது, நோயாளிகளின் உடல்நிலை குறித்து மாவட்ட நிர்வாகத்தினரிடம் சரியான நேரத்தில் தெரிவிப்பது போன்றவை குறித்து கற்றுக்கொடுக்க தன்னார்வ தொண்டர்களுக்கு பயிற்சி அளிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1725329
சுகாதாரம் மற்றும் குடும்ப நலத்துறை அமைச்சகம்
கொரோனா தடுப்பு மருந்தின் அவசரகால பயன்பாட்டுக்கு நிபுணர் குழு பரிந்துரை
2021 ஜனவரி 1 மற்றும் 2 ஆகிய நாட்களில் நடைபெற்ற மத்திய மருந்துகள் தர கட்டுப்பாட்டு அமைப்பின் துறை ரீதியான நிபுணர் குழு கூட்டத்தில், இந்திய மருந்துகள் கட்டுப்பாட்டு தலைமையகத்துக்கு கீழ்கண்ட பரிந்துரைகளை அளிக்க முடிவு எடுக்கப்பட்டது.
1) பல்வேறு ஒழுங்குமுறை நிபந்தனைகளுக்கு உட்பட்டு, இந்திய சீரம் நிறுவனத்தின் தடுப்பு மருந்தை அவசரகால பயன்பாட்டுக்கு அனுமதித்தல்.
2) பொதுமக்களின் நலன் கருதி, பல்வேறு முன்னெச்சரிக்கை நடவடிக்கைகளோடு, புதிய வகை தொற்றை கருத்தில் கொண்டு, பாரத் பயோடெக் நிறுவனத்தின் தடுப்பு மருந்தை சோதனை அடிப்படையில் அவசரகால பயன்பாட்டுக்கு அனுமதித்தல்.
3) மூன்றாம் கட்ட பரிசோதனை நடத்த கேடிலா ஹெல்த்கேர் லிமிடெட் நிறுவனத்துக்கு அனுமதி அளித்தல்.
------
(Visitor Counter : 180
பழங்குடியினர் நலத்துறை அமைச்சகம்
தேசிய பழங்குடியின அருங்காட்சியகத்தை தில்லியில் அமைக்க உத்தேசம் : திரு. ஜூவல் ஓரம்
தேசிய அளவிலான பழங்குடியின ஆராய்ச்சி நிறுவனத்துடன் தேசிய பழங்குடியின அருங்காட்சியகத்தை தில்லியில் அமைக்க பழங்குடியின விவகார அமைச்சகம் உத்தேசித்துள்ளது. பழங்குடியின விவகார அமைச்சகத்தின் நான்காண்டு சாதனைகளை செய்தியாளர்களிடம் விளக்கிய துறைக்கான அமைச்சர் திரு.ஜூவல் ஓரம் இத்தகவலைத் தெரிவித்தார். பழங்குடியினரின் வளமான கலாச்சாரம் மற்றும் பாரம்பரியத்தை நவீன தொழில்நுட்பத்துடன் விளக்கும் வகையில் அருங்காட்சியகம் அமையும் என்று அவர் கூறினார். அருங்காட்சியகம் மற்றும் ஆராய்ச்சி நிறுவனம் அமைப்பதற்கான கருத்துரு நிதி ஆயோக்கிற்கு அனுப்பி வைக்கப்பட்டுள்ளது என்ற தகவலையும் அவர் தெரிவித்தார். 2016-ஆம் ஆண்டு ஆகஸ்ட் மாதம் 15-ஆம் தேதி பிரதமர் திரு நரேந்திர மோடி தமது சுதந்திரதின உரையில் பழங்குடியினத்தைச் சேர்ந்த விடுதலைப் போராட்ட வீரர்களுக்கு ஆறு நினைவிடங்கள் அமைக்கப்படும் என்று தெரிவித்தார். அதனைச் சுட்டிக்காட்டிய அமைச்சர், அவற்றில் இரண்டு தேசிய முக்கியத்துவம் வாய்ந்த நினைவுச் சின்னங்களை குஜராத் மாநிலம் நர்மதா, ராஞ்சியில் உள்ள பிர்ஸா முண்டா மத்தியச்சிறை ஆகியவற்றில் அமைக்கப்பட்டு வருவதாகத் தெரிவித்தார்.
பிரதமர் அலுவலகம்
இமாச்சலப் பிரதேச முதலமைச்சராகப் பொறுப்பேற்ற திரு சுக்வீந்தர் சிங் சுகுவிற்கு பிரதமர் வாழ்த்து
இமாச்சலப் பிரதேச முதமைச்சராகப் பொறுப்பேற்றுள்ள திரு.சுக்வீந்தர் சிங் சுகுவிற்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இதுகுறித்து அவர் வெளியிட்டுள்ள டுவிட்டர் பதிவில், "இமாச்சலப் பிரதேச முதமைச்சராகப் பொறுப்பேற்றுள்ள திரு.சுக்வீந்தர் சிங் சுகுவிற்கு வாழ்த்துகள். இமாச்சலப் பிரதேசத்தின் மேம்பாட்டிற்கு, மத்திய அரசு அனைத்து விதமான ஒத்துழைப்பை அளிக்கும் என நான் உறுதி அளிக்கிறேன்.", என்று குறிப்பிட்டுள்ளார்.
மனித வள மேம்பாட்டு அமைச்சகம்
கல்வி பிளஸ்  2019-20க்கான ஐக்கிய மாவட்ட தகவல் அமைப்பு குறித்த அறிக்கை: மத்திய கல்வி அமைச்சர் வெளியிட்டார்
கல்வி பிளஸ்  2019-20-க்கான ஐக்கிய மாவட்ட தகவல் அமைப்பு குறித்த அறிக்கையை மத்திய கல்வி அமைச்சர் திரு ரமேஷ் பொக்ரியால் நிஷாங்க் இன்று வெளியிட்டார். இது நாட்டில் உள்ள பள்ளிக் கல்வி நிலவரத்தை தெரிவிக்கிறது.
இந்த கல்வி பிளஸ் அறிக்கையின்படி, 2019-20ம் ஆண்டில், பள்ளி கல்வியில் மொத்த மாணவர் சேர்க்கை விகிதம் அனைத்து நிலைகளிலும் அதிகரித்துள்ளது. மாணவர்-ஆசிரியர் விகிதமும் மேம்பட்டுள்ளது.
2019-20ம் ஆண்டில், ஆரம்ப கல்வி முதல் மேல் நிலை கல்வி வரை மாணவிகள் சேர்க்கை 12.08 கோடிக்கு அதிகமாக உள்ளது. 2018-19ம் ஆண்டுடன் ஒப்பிடுகையில், 14.08 லட்சம் பேர் அதிகமாக சேர்ந்துள்ளனர். இது கணிசமான உயர்வு.
2012-13 மற்றும் 2019-20ம் ஆண்டுக்கு இடையே உயர்நிலை மற்றும் மேல்நிலை வகுப்புகளில் பாலின சமநிலை அட்டவணை மேம்பட்டுள்ளது.
2019-20ம் ஆண்டில் பல பள்ளிகளில், மின்சாரம், கம்ப்யூட்டர்கள், இணையதளம் ஆகியவற்றின் செயல்பாடு முந்தைய ஆண்டைவிட அதிகரித்துள்ளது.
மற்றொரு முக்கிய முன்னேற்றமாக, பல பள்ளிகளில் கை கழுவும் வசதி காணப்படுகிறது. 2019-20ம் ஆண்டில், 90 சதவீதத்துக்கும் அதிகமான பள்ளிகளில் கை கழுவும் வசதி உள்ளது. இது கடந்த 2012-13ம் ஆண்டில் 36.3 சதவீதமாக இருந்தது.
இந்த அறிக்கையின் முக்கிய அம்சங்கள் மற்றும் மேலும் விவரங்களுக்கு கீழ்கண்ட இணைப்பை பார்க்கவும்:
https://www.education.gov.in/hi/statistics-new?shs%20term%20node%20tid%20depth%20=394&Apply=Apply
-----
(Visitor Counter : 206
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 197.84 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 197.84 கோடிக்கும் அதிகமான  டோஸ்கள் செலுத்தப்பட்டுள்ளன. 2,57,98,020 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.68 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.25 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.54 சதவீதமாக உள்ளது. கடந்த 24 மணி நேரத்தில் 14,684 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,28,51,590.
இந்தியாவில் கடந்த 24 மணி நேரத்தில் 17,092 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,12,570 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.32 கோடி . வாராந்திரத் தொற்று 3.56 சதவீதமாக உள்ளது. தினசரித் தொற்று விகிதம் 4.14 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1838759
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளத் துறையில் நார்வேயுடன் ஒத்துழைப்பை அதிகரிக்கும் நோக்கில் மத்திய மீன்வளத்துறை அமைச்சர் திரு. பர்ஷோத்தம் ரூபாலா, இணையமைச்சர் திரு எல் முருகன் ஆகியோர் கொண்ட இந்திய உயர்மட்டக் குழு நார்வேவுக்கு பயணம்
மீன்வளம் மற்றும் நீர்வாழ் உயிரின வளர்ப்புத் துறையில் இந்தியாவுக்கும், நார்வேவுக்கும் இடையிலான இருதரப்பு ஒத்துழைப்பை வலுப்படுத்தும் நோக்கில் மத்திய மீன்வளத்துறை அமைச்சர் திரு பர்ஷோத்தம் ரூபாலா, இணைய அமைச்சர் டாக்டர் எல்.முருகன், மீன்வளத் துறை இணைச் செயலாளர் திருமதி நீது குமாரி பிரசாத் மற்றும் பிற மூத்த அதிகாரிகள் கொண்ட உயர்மட்டக் குழு நார்வே சென்றுள்ளது.
நீர்வாழ் உயிரின வளர்ப்புத் தொழில்நுட்பம் குறித்த உலகின் மிகப்பெரிய வர்த்தகக் கண்காட்சியின் தொடக்க விழாவில் இந்தக் குழுவினர் கலந்து கொண்டனர். பின்னர், உலகளாவிய நீர்வாழ் உயிரின வளர்ப்புத் தொழில் துறை நிறுவனமான அக்வாஜென் நிறுவனத்துக்கு இந்தக் குழுவினர் சென்றனர். அமைச்சர் திரு பர்ஷோத்தம் ரூபாலா மற்றும் இணையமைச்சர் டாக்டர் எல்.முருகன் ஆகியோர் அக்வாஜென் தலைமைச் செயல் அதிகாரி திரு நட் ரோஃப்லோவுடன் கூட்டு ஒத்துழைப்புக்கான வாய்ப்புகள் குறித்து விவாதித்தனர்.
திரு பர்ஷோத்தம் ரூபாலா மற்றும் டாக்டர் எல்.முருகன் ஆகியோர் இந்தக் கண்காட்சியில் பங்கேற்ற இந்திய பங்கேற்பாளர்களுடன் கலந்துரையாடினர். மீன்வளப் பொருட்களின் தரம் மற்றும் பன்முகத்தன்மையை மேம்படுத்துவதில் இந்திய கண்காட்சியாளர்களின் முயற்சிகளை மத்திய அமைச்சர் திரு பர்ஷோத்தம் ரூபாலா பாராட்டினார்.
மீன் பண்ணைத் தீர்வுகள், கூண்டுகள் மற்றும் மீன் குஞ்சு பொரிப்பக அமைப்புகளில் மற்றும் சால்மன் தொழில்துறைக்கான சிறப்பு உபகரணங்கள் உள்ளிட்ட ஸ்கேல்ஏக்யூ வழங்கும் பல்வேறு தயாரிப்புகள் மற்றும் சேவைகள் குறித்து தூதுக்குழுவுக்கு விளக்கப்பட்டது. மீன்வளர்ப்பின் உற்பத்தித்திறன் மற்றும் நிலைத்தன்மையை மேம்படுத்த ஸ்கேல்ஏக்யூ பயன்படுத்தும் சில புதுமையான தொழில்நுட்பங்களின் நேரடி செயல்விளக்கத்தையும் கண்டது.இந்த பயணம் பயனுள்ளதாக இருந்தது. மீன்வளர்ப்பு துறையில் இந்தியாவுக்கும், நார்வேக்கும் இடையிலான உறவுகளை மேலும் வலுப்படுத்த இரு தரப்பினரும் தங்கள் ஆர்வத்தை வெளிப்படுத்தினர்.
நிதி அமைச்சகம்
தங்க சேமிப்புப் பத்திரத் திட்டம் 2020-21
இந்திய ரிசர்வ் வங்கியின் ஆலோசனையுடன் தங்க சேமிப்புப் பத்திரங்கள் வெளியிட இந்திய அரசு முடிவு செய்துள்ளது. ஏப்ரல் 2020 முதல் செப்டம்பர் 2020 வரையில் பின்வரும் அட்டவணையின்படி ஆறு தொகுப்புகளாக தங்க சேமிப்புப் பத்திரங்கள் வெளியிடப்படும் என அறிவிக்கப்பட்டுள்ளது:
|
|
வ. எண்
|
|
தொகுப்பு வரிசை
|
|
பணம் செலுத்துவதற்கான தேதி
|
|
வெளியீட்டு தேதி
|
|
1.
|
|
2020 - 21 வரிசை I
|
|
ஏப்ரல் 20 - 24, 2020
|
|
ஏப்ரல் 28, 2020
|
|
2.
|
|
2020 - 21 வரிசை II
|
|
மே 11 - 15, 2020
|
|
மே 19, 2020
|
|
3.
|
|
2020 - 21 வரிசை III
|
|
ஜூன் 08 - 12, 2020
|
|
ஜூன் 16, 2020
|
|
4.
|
|
2020 - 21 வரிசை IV
|
|
ஜூலை 06 - 10, 2020
|
|
ஜூலை 14, 2020
|
|
5.
|
|
2020 - 21 வரிசை V
|
|
ஆகஸ்ட் 03 - 07, 2020
|
|
ஆகஸ்ட் 11, 2020
|
|
6.
|
|
2020 - 21 வரிசை s VI
|
|
ஆகஸ்ட் 31- செப். 04, 2020
|
|
செப்டம்பர் 08, 2020
இந்தப் பத்திரங்கள் வணிக வங்கிகள், , ஸ்டாக் ஹோல்டிங் கார்ப்பரேஷன் ஆஃப் இந்தியா லிமிடெட் , குறிப்பிட்ட தபால் நிலையங்கள் மற்றும் அங்கீகரிக்கப்பட்ட பங்குப் பரிவர்த்தனை மையங்கள், அதாவது தேசிய பங்குப் பரிவர்த்தனை மையம், மும்பை பங்குப் பரிவர்த்தனை மையம் ஆகியவற்றின் மூலமாக விற்கப்படும்.
மேலும் விவரங்களுக்கு : https://pib.gov.in/PressReleseDetail.aspx?PRID=1614135
(Visitor Counter : 98
சமூக நிதி மற்றும் அதிகாரமளித்தல் அமைச்சகம்
மாற்றுப் பாலினத்தவர்களுக்கான திட்டங்கள், சுகாதாரப் பணியாளர்களின் பாதுகாப்பு உள்ளிட்ட அறிவிப்புகள்
மாநிலங்களவை உறுப்பினர்களின் கேள்விகளுக்கு எழுத்து மூலம் பதிலளித்த மத்திய சமூக நீதி மற்றும் அதிகாரமளித்தல் துறை இணை அமைச்சர் திரு ரத்தன் லால் கட்டாரியா, கீழ்கண்ட தகவல்களைத் தெரிவித்தார்:
மாற்றுப் பாலினத்தவர்கள்  சட்டம், 2019-ஐ, சமூக நீதி மற்றும் அதிகாரமளித்தல் அமைச்சகம் இயற்றியுள்ளது.
இந்த சட்டத்தின் படி, மாற்றுப் பாலினத்தவர்களுக்கான பல்வேறு கொள்கைகளின் தாக்கம் குறித்து மாற்றுப் பாலினத்தவர்களுக்கான தேசியக் குழு மதிப்பிடும்.
மருத்துவமனைகளும் சிகிச்சை மையங்களும் மாநிலப் பட்டியலில் வருவதால், கொவிட்-19 பெருந்தொற்றின் போது பணியின் காரணமாக உயிரிழந்த தூய்மைப் பணியாளர்கள் பற்றிய தகவல்கள் மத்திய அரசிடம் இல்லை.
ஆனால், தொற்றுத் தடுப்பு மற்றும் கட்டுப்பாட்டுக் குழுக்களை அமைக்குமாறு மாநிலங்கள் கேட்டுக்கொள்ளப்பட்டுள்ளன. சுகாதாரப் பணியாளர்களின் உடல் நிலையைக் கண்காணிப்பதற்காக ஒரு அலுவலரை மருத்துவமனைகள் நியமிக்க வேண்டும்.
மருத்துவமனைகளில் கொவிட் தொடர்புடைய மற்றும் கொவிட் தொடர்பில்லா பகுதிகளின் மேலாண்மை குறித்த அறிவிக்கை ஒன்றை 2020 ஜூன் 18 அன்று மத்திய சுகாதாரம் மற்றும் குடும்ப நல அமைச்சகம் வெளியிட்டது.
முதியோர் இல்லங்களை நடத்தும் முகமைகளுக்கு பெருந்தொற்றின் காரணமாக முன்பணம் வழங்க மத்திய சமூக நீதி மற்றும் அதிகாரமளித்தல் அமைச்சகம் முடிவெடுத்தது. 2020-21-ஆம் ஆண்டில் இது வரை ரூ 83.47 கோடி ஏற்கனவே வழங்கப்பட்டு விட்டது.
முதியோர்களுக்கான தேசிய செயல் திட்டத்தையும் மத்திய சமூக நீதி மற்றும் அதிகாரமளித்தல் அமைச்சகம் செயல்படுத்தி வருகிறது.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் :
https://pib.gov.in/PressReleasePage.aspx?PRID=1654926
------
(Visitor Counter : 86
தகவல் மற்றும் ஒலிபரப்பு அமைச்சகம்
‘சுன்பத்’ உத்தராகண்டின் கிராமங்களில் ஏற்பட்ட நெருக்கடியால் இடம் பெயரும் பின்னணியில் அன்பும், நட்பும் உருவான ஒரு கதை:52-வது இந்திய சர்வதேச திரைப்பட விழாவில் இயக்குநர் ராகுல் ராவத்
எங்களைச் சுற்றியிருந்த அனைவரும் பிரிந்து சென்ற போது இயற்கையும், மலைகளும் இருந்தும்கூட எங்களால் தனிமையை உணர்ந்துதான் சுன்பத். விழாக்காலம் முடிந்தபின் வெறிச்சோடிக் காணப்படும் மைதானம் போன்ற வெறுமை அதில் இருக்கிறது. வேலைகளுக்காக நகரப்பகுதிகளுக்குக் குடிபெயர்ந்து சென்றதன் மூலம் உத்தராகண்டின் பல கிராமங்கள் உயிரோட்டமில்லாமல் வெறிச்சோடி கிடப்பதைக் காட்சிப்படுத்த இயக்குநர் ராகுல் ராவத் தமது சுன்பத் எனும் கார்வாலி திரைப்படத்தில் முயற்சி செய்திருக்கிறார்.
மாநிலம் முழுவதும் பலரைச் சந்தித்து நேர்காணல் நடத்தி் உண்மையான வாழ்க்கையின் உந்துதலால் இந்தத் திரைப்படத்தை உருவாக்கியதாக ராவத் தமது அனுபவத்தைப் பகிர்ந்து கொண்டார். திரைக்கலைஞர்கள் அடையாளம் காணப்பட்ட இருபது நாட்களுக்குள் இந்தத் திரைப்படத்தின் படப்பிடிப்பு முடிந்துவிட்டதாக அவர் கூறினார்.
இந்தத் திரைப்படத்தின் ஒளிப்பதிவாளர் வீரு சிங் பாகல், இணை தயாரிப்பாளர் ரோஹித் ராவத் ஆகியோரும் தங்களின் அனுபவங்களைப் பிரதிநிதிகளுடனும், ஊடகவியலாளர்களுடனும் பகிர்ந்து கொண்டனர்.
கோவாவில் நடைபெறும் 52-வது இந்திய சர்வதேச திரைப்படவிழாவின் இந்தியப் பிரிவில் கதையில்லா படமாக சுன்பத் திரையிடப்பட்டது. இத்தகைய விழாவில் உத்தராகண்டிலிருந்து முதன் முதலாக இடம் பெறும் திரைப்படம் சுன்பத் என்பது குறிப்பிடத்தக்கது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1774991
-----
((Visitor Counter : 144
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
“நாளைய நகரங்கள்” - புகைப்படக் கண்காட்சி 2022 அக்டோபர் 3 முதல் அக்டோபர் 6-ஆம் தேதி வரை நடைபெறவுள்ளது
புதுமைப்படுத்தப்பட்ட, ஒருங்கிணைந்த மற்றும் நிலையான நகரங்களுக்கான முதலீட்டு திட்டத்தின்கீழ், தேசிய நகர்ப்புற விவகார நிறுவனம், இந்திய நகரங்களின் புதுமையான மற்றும் வளர்ச்சியை சித்தரிக்கும் நோக்கத்துடன், “நாளைய நகரங்கள்” என்ற தலைப்பிலான புகைப்படக் கண்காட்சிக்கு ஏற்பாடு செய்துள்ளது. இந்தியாவில் நகர்ப்புற வளர்ச்சி என்பது சாமானிய குடிமகனின் பார்வையை அடிப்படையாக கொண்டுள்ளது. புதுமைப்படுத்தப்பட்ட, ஒருங்கிணைந்த மற்றும் நீடித்த நகரங்களுக்கான முதலீடு திட்டம் செயல்படுத்தப்படும் 12 பொலிவுறு நகரங்களில் நடைபெற்ற புகைப்படப் போட்டிகளின் உச்சக்கட்டமாக இந்த கண்காட்சி நடைபெறுகிறது.
புதுமைப்படுத்தப்பட்ட, ஒருங்கிணைந்த மற்றும் நிலையான நகரங்களுக்கான முதலீட்டு திட்டம் என்பது, வீட்டு வசதி மற்றும் நகர்ப்புற விவகார அமைச்சகம், ஃப்ரெஞ்சு மேம்பாட்டு நிறுவனம், ஐரோப்பிய ஒன்றியம் மற்றும் தேசிய நகர்ப்புற விவகார நிறுவனம் ஆகியவற்றின் கூட்டு திட்டமாகும். புதுமையான மற்றும் நிலையான நகர்ப்புற உள்கட்டமைப்புகளை மேம்படுத்த மற்றும் செயல்படுத்த இந்தியா முழுவதும் உள்ள 12 நகரங்களுக்கு இந்த திட்டம் உதவுகிறது. சென்னை, அகர்தாலா, அமிர்தசரஸ், புவனேஸ்வர், டேராடூன், ஹுப்பள்ளி, தர்வாட், கொச்சி, புதுச்சேரி, சூரத், உஜ்ஜைன் மற்றும் விசாகப்பட்டினம் ஆகிய நகரங்களில் இருந்து போட்டிகளுக்கான விண்ணப்பங்கள் பெறப்பட்டன.
“நாளைய நகரங்கள்” போட்டியில் பங்கேற்க விரும்புபவர்கள், புதுமைப்படுத்தப்பட்ட, ஒருங்கிணைந்த மற்றும் நிலையான நகரங்களுக்கான முதலீட்டு திட்டத்தின் மையப்பகுதியான பொதுமக்கள் நடமாட்டம் மிகுந்த பகுதிகள், பொது திறந்தவெளிகள், மின்ஆளுமை, தகவல் மற்றும் தொலைத்தொடர்புகள், குறைந்த வருமானம் உடைய குடியேற்றப் பகுதிகளின் சமூக மற்றும் நிறுவனக் கண்டுபிடிப்புகள் உள்ளிட்டவற்றை கருப்பொருளாக கொண்டிருக்க வேண்டும். இதில் 400-க்கும் மேற்பட்டோர் புகைப்படங்களை அனுப்பியிருந்தனர். புகழ் பெற்ற புகைப்படக் கலைஞர்களான திரு.ரகு ராய், திருமதி.கேதகி ஷெத் மற்றும் திரு.சௌனக் பானர்ஜி ஆகியோர் அடங்கிய நடுவர் குழுவினர் வெற்றியாளர்களைத் தேர்ந்தெடுத்தனர்.
பாதுகாப்பு அமைச்சகம்
விடுதலையின் அம்ருத் மகோத்சவம்: மகளிர் மலையேற்ற குழு மணிரங் சிகரத்தை அடைந்தது
நாடு சுதந்திரம் அடைந்து 75 ஆண்டுகள் ஆவதை குறிக்கும் வகையில் கொண்டாடப்பட்டு வரும் விடுதலையின் அம்ருத் மகோத்சவத்தின் ஒரு பகுதியாக முப்படைகளை சேர்ந்த மகளிர் மலையேற்ற குழுவின் பயணத்தை 2021 ஆகஸ்ட் 1 அன்று புதுதில்லியில் உள்ள விமானப் படை நிலையத்தில் இருந்து இந்திய விமானப் படை தொடங்கி வைத்தது.
2021 ஆகஸ்ட் 15 அன்று மகளிர் மலையேற்ற குழு மணிரங் சிகரத்தை வெற்றிகரமாக சென்றடைந்தது. கின்னவுர் மற்றும் ஸ்பிடி மாவட்டங்களின் எல்லையில் அமைந்துள்ள மணிரங் சிகரம், ஹிமாச்சலப் பிரதேசத்திலுள்ள மிகவும் உயரமான சிகரங்களில் ஒன்றாகும். மணிரங் பாஸுக்கு அருகில் அமைந்துள்ள இச்சிகரம், வாகன சாலை அமைக்கப்படுவதற்கு முன்னர் ஸ்பிடி மற்றும் கின்னவுருக்கிடையேயான முதல் வர்த்தக பாதைகளில் ஒன்றாக இருந்தது.
15 பேர் கொண்ட குழுவுக்கு இந்திய விமானப் படையின் விங் கமாண்டர் பாவன மேஹ்ரா தலைமை வகித்தார். லெப்டினெண்ட் கர்னல் கீதாஞ்சலி பத், விங் கமாண்டர் நிருபமா பாண்டே, விங் கமாண்டர் வயோமிகா சிங், விங் கமாண்டர் லலிதா மிஸ்ரா, மேஜர் உஷா குமாரி, மேஜர் சௌம்யா சுக்லா, மேஜர் வீணு மோர், மேஜர் ரச்சனா ஹூடா, லெப்டினெண்ட் கமாண்டர் சினோ வில்சன் மற்றும் ஃபிளைட் லெப்டினெண்ட் கோமல் பஹுஜா உள்ளிட்டோர் குழுவின் இதர உறுப்பினர்கள் ஆவர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747405
பிரதமர் அலுவலகம்
நமது மக்கள் சிறந்த உள்கட்டமைப்பு வசதிகளுக்கு தகுதியானவர்கள்: பிரதமர்
மக்களுக்கு சிறந்த உள்கட்டமைப்பு வசதிகளை வழங்குவதில் மத்திய அரசு உறுதி பூண்டு உள்ளது என்று பிரதமர் திரு நரேந்திர மோடி கூறியுள்ளார். உள்கட்டமைப்பு வசதிகளை ஏற்படுத்துவதில் மத்திய அரசின் நடவடிக்கைகள் பெருமளவில் பாராட்டப்பட்டுள்ளன என்றும் பிரதமர் கூறினார்.
கர்நாடக முதல்வரின் டுவீட்டுக்குப் பதிலளித்த பிரதமர், தமது ட்வீட்டர் பதிவில் தெரிவித்திருப்பதாவது:
"நமது மக்கள் சிறந்த உள்கட்டமை வசதிகளுக்கு தகுதியானவர்கள். அதை வழங்க நமது அரசு எப்போதும் கடினமாக உழைக்கும். உள்கட்டமைப்பு வசதிகளை ஏற்படுத்துவதில் மத்திய அரசின் நடவடிக்கைகள் பெருமளவில் பாராட்டப்பட்டுள்ளன"
நுகர்வோர் நலன், உணவு மற்றும் பொது விநியோகம் அமைச்சகம்
ஆந்திரப் பிரதேசம், கேரளா, மகாராஷ்டிரா, பிகார் மற்றும் தமிழ்நாடு ஆகிய மாநிலங்கள் பருப்பு வகைகளின் விலையை கட்டுப்படுத்தும் விதமாக ஒரு லட்சம் மெட்ரிக் டன் துவரம் பருப்பைக் கோரி விண்ணப்பம்
துவரை மற்றும் உளுந்தின் அறுவடை காலம் நெருங்கி வந்த போதிலும், கடந்த சில நாட்களாக இந்த பருப்பு வகைகளின் சில்லறை விலை கடந்த ஆண்டை விட பெருமளவில் அதிகரித்துள்ளது. கடந்த ஆண்டை விட இந்த வருடம் அக்டோபர் 12 வரை நாடெங்கும் துவரம் பருப்பின் விலை 23.71 சதவீதமாகவும், உளுத்தம் பருப்பின் விலை 39.10 சதவீதமாகவும் அதிகரித்துள்ளது.
மத்திய நுகர்வோர் நல அமைச்சகத்தின் சில்லறை விலையை குறைக்கும் முயற்சியாக, துவரம் பருப்பு ஒரு கிலோ 85 ரூபாய்க்கு வழங்கப்படுகிறது. இதுவரை ஆந்திரப் பிரதேசம், கேரளா, மகாராஷ்டிரா, பிகார் மற்றும் தமிழ்நாடு ஆகிய மாநிலங்கள் பருப்பு வகைகளின் விலையை கட்டுப்படுத்தும் விதமாக சுமார் ஒரு லட்சம் மெட்ரிக் டன் துவரம் பருப்பைக் கோரியுள்ளன. மற்ற மாநிலங்களும் வரும் நாட்களில் இது போன்று விண்ணப்பிக்கும் என்று எதிர்பார்க்கப்படுகிறது. மேலும் மத்திய நுகர்வோர் நல அமைச்சகம் அதிகரித்து வரும் சில்லறை விலையை கட்டுப்படுத்தும் விதமாக அதன் கையிருப்பிலிருந்து 40 ஆயிரம் மெட்ரிக் டன் துவரம் பருப்பை திறந்த வெளிச் சந்தையில் விற்பனைக்குக் கிடைக்கச் செய்ய முடிவு செய்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664050
நிதி அமைச்சகம்
மாநிலங்களுக்கு உள்ளே மின்னணு வே-பில்கள் நடைமுறையை இம்மாதம் 20 –ம் தேதி முதல் மேலும் 6 மாநிலங்கள் கடைப்பிடிக்க உள்ளன
ஜி.எஸ்.டி. சபையின் முடிவின்படி மாநிலங்களுக்கு இடையிலான சரக்குப் போக்குவரத்திற்கு மின்னணு வே-பில் நடைமுறை 2018 ஏப்ரல், முதல் தேதி முதல் நடைமுறைக்கு வந்தது. 2018 ஏப்ரல் 15 நிலவரப்படி மாநிலங்களுக்கு இடையேயான சரக்குப் போக்குவரத்திற்கு மின்னணு வே-பில் நடைமுறையை ஆந்திரப்பிரதேசம், குஜராத், கர்நாடகா, கேரளா, தெலங்கானா, உத்திரப்பிரதேஷ் ஆகிய மாநிலங்களில் நடைமுறையில் உள்ளது.
2018 ஏப்ரல் 20 –ம் தேதி முதல் மாநிலங்களுக்கு இடையேயான சரக்குப் போக்குவரத்து கீழ்கண்ட மாநிலங்களில் நடைமுறைக்கு வரும் என்று அறிவிக்கப்டுகிறது.
- பீகார்
- ஜார்க்கண்ட்
- ஹரியானா
- ஹிமாச்சலப்பிரதேசம்
- திரிபுரா
- உத்திராகான்ட்
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
(Visitor Counter : 122
பிரதமர் அலுவலகம்
மியன்மர் அரசு ஆலோசகருடன் பிரதமர் சந்திப்பு
2019 நவம்பர் 3 அன்று நடைபெற்ற ஆசியான் - இந்தியா உச்சி மாநாட்டின் இடையே மியான்மர் அரசு ஆலோசகரான ஆங் சன் சு குயியை பிரதமர் திரு. நரேந்திர மோடி சந்தித்துப் பேசினார். 2017 நவம்பரில் மியன்மருக்கு வருகை தந்ததை நினைவு கூர்ந்ததோடு, 2018 ஜனவரியில் நடைபெற்ற ஆசியான் - இந்தியா நினைவு உச்சி மாநாட்டின்போது அரசு ஆலோசகர் இந்தியாவிற்கு வருகை தந்ததையும் பிரதமர் நினைவு கூர்ந்தார். இந்த இரு நாடுகளுக்கும் இடையே உயிரோட்டமான பங்கெடுப்பு முன்னேறி வருவது குறித்தும் இரு தலைவர்களும் திருப்தி தெரிவித்தனர்.
இந்தியாவின் கிழக்கு நோக்கிய கொள்கை, அருகாமை நாடுகளுக்கு முக்கியத்துவம் அளிக்கும் கொள்கை ஆகியவற்றில் ஒரு கூட்டாளியாக மியன்மர் இருப்பதற்கு இந்தியா முன்னுரிமை அளிக்கிறது என்றும் பிரதமர் கூறினார். இதற்கென, மியன்மர் வழியாக தென்கிழக்கு ஆசியப் பகுதியோடு தொடர்புகொள்ள சாலைகளை, துறைமுகங்களை, கட்டமைப்புகளை உருவாக்குவது ஆகியவற்றின் மூலம் நேரடியான தொடர்புகளை ஏற்படுத்திக் கொள்வதில் இந்தியா உறுதியோடு உள்ளது என்பதையும் பிரதமர் வலியுறுத்தினார். மியான்மர் நாட்டின் காவல் துறை, ராணுவம், அரசு ஊழியர்கள் அதே போன்று அதன் மாணவர்கள், குடிமக்கள் ஆகியவற்றின் கொள்ளளவை விரிவுபடுத்தும் திட்டத்திற்கு இந்தியா தொடர்ந்து வலுவாக ஆதரவு தரும். கூட்டணியின் அடித்தளத்தை விரிவுபடுத்த இரு நாட்டு மக்களின் நேரடி தொடர்பு பெரிதும் உதவும் என்றும் இரு தலைவர்களும் ஒப்புக் கொண்டனர். எனவே இரு நாடுகளுக்கும் இடையே விமான போக்குவரத்து தொடர்புகளை விரிவுபடுத்துவதையும், மியன்மர் நாட்டில் உள்ள இந்திய வர்த்தக நிறுவனங்களின் நலன்கள் அதிகரிப்பதையும் 2019 நவம்பர் மாத இறுதியில் யாங்கோன் நகரில் கம்போடியா, லாவோஸ், மியன்மர், வியட்நாம் ஆகிய நாடுகளுக்கென வர்த்த நிகழ்வு ஒன்றை நடத்த இந்திய அரசின் திட்டங்களையும் அவர்கள் வரவேற்றனர்.
மியன்மரில் ஜனநாயகத்தை விரிவுபடுத்தி வளர்ச்சியை ஆழப்படுத்த இந்திய அரசு தொடர்ந்து நீடித்த வகையில் அளித்து வரும் ஆதரவை பாராட்டியதோடு இந்தியாவுடனான கூட்டணி குறித்து தமது அரசு கொண்டுள்ள முக்கியத்துவத்தையும் அரசு ஆலோசகரான டா சு குயி மீண்டும் உறுதிப்படுத்தினார்.
இந்தக் கூட்டணியை மேலும் விரிவுபடுத்துவதற்கு நிலையான, அமைதியான எல்லையே மிக முக்கியமான அம்சமாக இருக்கும் என்பதையும் இரு தலைவர்களும் ஒப்புக் கொண்டனர். இந்திய-மியன்மர் எல்லைப் பகுதியைத் தாண்டி கலக குழுக்கள் செயல்படுவதற்கு இடம் கிடைக்கப் பெறாமல் இருப்பதை உறுதிப்படுத்துவதில் மியன்மரின் ஒத்துழைப்புக்கு இந்தியா அளித்து வரும் மதிப்பையும் பிரதமர் இத்தருணத்தில் வலியுறுத்தினார்.
முன்கூட்டியே கட்டப்பட்ட 250 வீடுகளை வழங்குவது என்ற முதல் இந்திய திட்டம் நிறைவேறியதைத் தொடர்ந்து, - இவை கடந்த ஜூலை மாதம் மியன்மர் அரசிடம் ஒப்படைக்கப்பட்டன - ராக்கைன் பகுதியில் உள்ள நிலைமை குறித்து குறிப்பிடுகையில் இந்த மாநிலத்தில் மேலும் சமூக-பொருளாதார திட்டங்களை மேற்கொள்ள இந்தியா தயாராக உள்ளது என்றும் பிரதமர் குறிப்பிட்டார். ராக்கைன் மாநிலத்தில் இருந்து வெளியேறியவர்கள் மீண்டும் தங்கள் வீடுகளுக்குப் பாதுகாப்பாகவும், நீடித்த வகையிலும் திரும்பி வருவதை விரைவுபடுத்த வேண்டும் என்பதை வலியுறுத்திய பிரதமர் இவ்வாறு அவர்கள் திரும்பி வருவது இந்தியா, பங்களாதேஷ், மியன்மர் ஆகிய மூன்று அருகாமை நாடுகளின் நலன்களுக்கு உகந்த ஒன்றாகும் என்றும் பிரதமர் குறிப்பிட்டார்.
இரு நாடுகளின் அடிப்படையான நலன்களுக்கு உகந்த வகையில் ஒத்துழைப்பின் மூலம் வலுவான உறவுகளை அங்கீகரித்த இரு தலைவர்களும் வரவிருக்கும் நாட்களில் இத்தகைய உயர்மட்டத் தொடர்புகளை தொடர்ந்து நிலைநிறுத்தவும் ஒப்புக் கொண்டனர்.
புள்ளியியல் மற்றும் திட்ட அமலாக்கம் அமைச்சகம்
2020 டிசம்பர் மாதத்திற்கான நுகர்வோர் விலைக் குறியீட்டு எண்கள் வெளியீடு
புள்ளியியல் மற்றும் திட்ட அமலாக்க அமைச்சகத்தின், தேசிய புள்ளியியல் அலுவலகம், 2012=100 என்ற அடிப்படையில் கிராமப்புறம், நகர்ப்புறம், மற்றும் இரண்டும் இணைந்தவற்றுக்கான 2020 ஆம் ஆண்டின் டிசம்பர் மாதத்திற்கான நுகர்வோர் விலை குறியீட்டு எண்களை வெளியிட்டுள்ளது.
நாடு முழுவதுமுள்ள அனைத்து மாநிலங்கள் மற்றும் யூனியன் பிரதேசங்களில் உள்ள 1114 நகர்ப்புற சந்தைகளில் இருந்தும், 1181 கிராமப்புற சந்தைகளில் இருந்தும் தேசிய புள்ளியியல் அலுவலகத்தின், களப்பணி பிரிவினரால், விலை குறித்த புள்ளி விவரங்கள் வாராந்திர பதிவேட்டில் சேகரிக்கப்படுகின்றன.
அகில இந்திய பணவீக்க விகிதமானது, பொது குறியீடுகள் மற்றும் புள்ளி விவரம் அடிப்படையில் வெளியிடப்பட்டுள்ளது.
பணவீக்க விகிதங்களை நுகர்வோர் விலைக் குறியீட்டின்  அடிப்படையில் சதவீதத்தில் கணக்கிட்டபோது, டிசம்பர் மாதத்தில்  கிராமப்புறங்களில் 4.07 ஆகவும், நகரங்களில் 5.19 ஆகவும், இரண்டும் இணைந்து 4.59 ஆகவும் இருந்தன.
பணவீக்க விகிதங்களை நுகர்வோர் உணவு விலைக் குறியீட்டின் அடிப்படையில் சதவீதத்தில் கணக்கிட்டபோது, டிசம்பர் மாதத்தில்  கிராமப்புறங்களில் 3.11 ஆகவும், நகரங்களில் 4.08 ஆகவும், இரண்டும் இணைந்து 3.41 ஆகவும் இருந்தன.